En formation F-16’ere på jubilæumstur fik for nylig danskere i tusindvis til at kigge op i januarhimlen.

Men det er åbenbart ikke de eneste, der har fået øjnene op for de grå fly med Dannebrog på haleroret.

F-16 Fighting Falcon F-16 Fighting Falcon kan fungere både som jager- og bombefly.

Der kan højst sidde to piloter ombord.

Kampflyet måler 5,09 meter i højden og er 15,03 meter lang med en spændvidde på 10 meter.

F-16 kan nå en fart på to gange lydens hastighed.

Flyet er bevæbnet med en 6-løbet 20 mm Gatling-kanon, bomber og missiler, produceret af amerikanske Lockheed Martin.

Danmark råder over 44 operative F-16-kampfly (Pr. 31.1.20 er status 43 fly)

Per 12. januar 2020 har de fløjet 335.080 timer.

Flyene har været indsat i fredsbevarende missioner og i kampen mod ISIL og ydede senest støtte til NATO i forbindelse med suverænitetshåndhævelse af baltisk luftrum i de sidste fire måneder af 2019. Kilde: Forsvaret

Allerede nu står køberne nemlig på spring for at købe kampflyene, der om få år bliver afløst af moderne F-35’ere.

- Der er stor interesse for at købe de danske kampfly, fordi vi har vedligeholdt dem så godt, sagde forsvarsminister Trine Bramsen (S) for nylig under en debat i Folketinget.

Gamle fly skal sælges

Forsvarsministeriet bekræfter, at 'størstedelen' af de 43 fly skal sælges. De resterende skal eleverne på forsvarets teknikeruddannelser bruge til at øve sig på og andre skal udstilles på relevante museer.

Historien bag F-16 I 1974 valgte Danmark at tilslutte sig et konsortium af europæiske NATO-lande, der overvejede at anskaffe nye jagerfly.

Valget blev indkredset til enten Saab AJ 37 Viggen, Dassault Mirage F1 eller F-16 Fighting Falcon.

I 1975 offentliggjorde USA sit valg af F-16, og samme år vurderede det europæiske konsortium, at F-16 var både teknologisk overlegent og billigere end de to andre.

De første F-16-fly ankom til Danmark i januar 1980.

Flyene erstattede i løbet af 1980’erne F-100 Super Sabre og F-104 Starfighter.

I 2005 blev alle F-16 samlet under flyvestationen Fighter Wing Skrydstrup i Vojens. Kilde: Forsvarsministeriet

I 2016 besluttede et politisk flertal, at flyvevåbnets flåde af F-16 kampfly skal udskiftes med 27 styk topmoderne F-35 fra våbenproducenten Lockheed Martin.

En udskiftning, der sker løbende fra næste år og indtil 2024, hvor F-16 flyver sin sidste tur i dansk tjeneste.

Flyene skal udskiftes, fordi de snart nærmer sig sidste holdbarhedsdato, hvad angår både teknologi og antal flyvetimer på vingerne.

Men på trods af det, er der altså stor udenlandsk interesse for at få fingrene i de danske fly.

- På nuværende tidspunkt er der udvist indledende interesse for køb af danske F-16 fra et antal potentielle købere, skriver Forsvarsministeriet, der ikke vil afsløre, hvilke nationer der er tale om.

USA skal godkende købere